અમદાવાદ: રાજ્ય સરકાર દ્વારા લાખોના ખર્ચે રાજ્યની સરકારી હોસ્પિટલોને કોર્પોરેટ કક્ષાની બનાવવાના પ્રયાસો હાથ ધરાયા છે ત્યારે જાણીને આંચકો લાગશે કે ૧૦ માળની બનેલી સોલા સિવિલ હોસ્પિટલના જૂના બિલ્ડિંગમાં લિફ્ટની સુવિધા તો છે પણ સોલા હોસ્પિટલમાં હાલમાં પાંચ લિફ્ટમાંથી એક જ લિફ્ટ ચાલતી હોવાથી દર્દીઓની હાલત કફોડી બની છે તેમજ લિફ્ટમેન ન હોવાથી બીમાર દર્દીને હોસ્પિટલના વોર્ડમાં જવા માટે જાતે જ લિફ્ટ ચલાવવી પડે છે એટલું જ નહિ‌, આ લિફ્ટ વારંવાર બગડી જતી હોવાથી ઘણી વાર દર્દી-સગાં લિફટમાં ફસાઈ જવાના બનાવો બને છે તેમજ દર્દીઓને સ્ટેચર પર લિફ્ટમાં જવા માટે બહાર રાહ જોવી પડે છે